දේහයන් භාර ගැනීම සදහා ඔවුන්ගේ ඥාතීන් ඇතුළු පිරිසක්  ගුවන්තොටුපල වෙත පැමිණ සිටියා.ආසියානු මහද්වීපයට අයත් ඉරානයට ආසන්නයේ පිහිටි අසර්බයිජාන් රාජ්‍යයේ බකු අගනුවර පිහිටි බෙයිල් ජනාවාසයෙහි මහල් නිවාසයක මෙම ගින්න හට ගත්තේ පසුගිය 9 වනදායි.ගින්නෙන් ජීවිතක්ෂයට පත් වූ අවුරුදුු 21 සහ 23ක් වයස්වල පසුවන දෙදෙනා එකම පවුලේ සහෝදරියන් වන අතර ඔවුන් අන්තර්ජාලයෙන් අයදුම්පත් ලබා ගනිමින් කොළඹ ප්‍රදේශයේ පිහිටි පෞද්ගලික ආයතනයක් හරහා පසුගිය වසරේ ජුලි මස 16 වනදා අසර්බයිජානය වෙත පිටත්ව ගොස් තිබුණේ එරට විශ්වවිද්‍යාලයක තොරතුරු තාක්ෂණ සහ විලාසිතා නිර්මාණකරණ පාඨමාලාවක් හැදැරීම සඳහායි.